Živimo v kompleksnih časih, tukaj je veliko varnostnih izzivov, zato moramo kot državi, ki sta si blizu, ker sta prijateljski kot zaveznici Nata, vztrajati na naši poti, k močnejši in bolj intenzivni obrambi, intenzivnejšemu obrambnemu sodelovanju. Letos imamo veliko število skupnih vaj, treningov in aktivnosti. Zelo pomembno je sodelovanje v Natovi misiji Okrepljene prednje prisotnosti v Latviji, kjer so makedonski vojaki in častniki del slovenskega kontingenta.
Danes smo veliko govorili o skupnem sodelovanju. Živimo v takem svetu, da je enostavno nujno tudi bilateralno tesneje sodelovati, ne le na varnostnem področju, ampak tudi na področju kibernetske varnosti in drugih izzivov, ki stojijo pred nami in kritične infrastrukture.
Z ministrom Šarcem sva se pogovarjala tudi o politično-varnostnih razmerah v regiji. Regija se sooča s specifičnimi izzivi, ampak vsak izziv je rešljiv, če obstaja politična volja, hrabrost ter usmeritev v prihodnost. Nerazumevanje in kakšni zgodovinski predsodki so še vedno prisotni. Še vedno so del našega vsakdana, morajo pa ostati v preteklosti. Reševanje odprtih bilateralnih vprašanj v regiji je ključno za izboljšanje skupne varnosti in evropske stabilnosti. Republika Severna Makedonija je primer države, ki pušča odprta vrata za sodelovanje in prosperiteto svojih države in državljanov.
Balkan, posebej Zahodni Balkan mora ostati na poti k popolni demokratizaciji in močni evropeizaciji. Pot, ki je neminljivo povezana s pristopom k Evropski uniji. Po tej poti moramo iti kvalitetno in hitro. V celoti podpiramo in sprejemamo slovensko podporo v tem procesu. Slovenija je za pomoč vedno prisotna tako na ekspertni, kot tudi na politični ravni. Republika Severna Makedonija in Slovenija spoštujeta načelo varnosti, ki se širi, in vztrajata na miru in svobodi ter demokraciji za skorajda milijardo ljudi na tem območju. Imamo skupno preteklost. Imamo skupno sedanjost in tudi naša bodočnost je skupna znotraj zveze Nato in Evropske unije.